Régime général des transports routiers

De **Régime général des transports routiers**, ofgekierzt **RGTR**, ass e Bussystem zu Lëtzebuerg, deen den ëffentlechen Transport tëscht de verschiddenen Uertschaften am ganze Land garantéiert. Verschidde Linne ginn och iwwer d'Grenze vum Land eraus. Den RGTR assuréiert och de Schülertransport fir d'Secondairesschoulen gradewéi och eng Rëtsch Wierkslinne bei verschidde Fabricken oder an Industriezonen.

En ass dem Ministère fir Mobilitéit an ëffentlech Aarbechten ënnerstallt.

## Geschicht
Duerch en Ofkommes vum 25. Februar 1978 tëscht dem deemolegen Transportminister Josy Barthel an dem President vum CFL-Verwaltungsrot krut d'CFL d'Konzessioune fir de Betrib vun de Strecke vum ëffentleche Persouneverkéier oferkannt an de koordinéierte System CFL-CRL gouf vum 1. Mäerz 1978 un direkt dem Verkéiersministère ënnerstallt, wouduerch déi nei Organisatioun **Régime général des transports routiers** (RGTR) entstanen ass. D'CFL kruten awer vum Ministère den Optrag, déi technesch Organisatioun an d'Comptabilitéit vum RGTR auszeféieren.

Zanter 1996 goufen d'Busservicer vum RGTR mat direkte Kontrakter tëscht dem Ministère an der CFL respektiv de private Busfirmae gereegelt.

Am Joer 2016 gouf ugefaangen de Reseau vun den RGTR-Busse weiderz'entwéckelen an ëmz'organiséieren, fir d'Mobilitéit laangfristeg ze verbesseren. No verschiddene Phase vun der Ëmstrukturéierung gouf déi lescht Etapp de 17. Juli 2022 agelaut an deen Dag krut praktesch all RGTR-Linn eng nei Nummer.

Mat der Aféierung vum neie Reseau war och d'Ära vun den direkte Kontrakter eriwwer an zanterhier ginn d'RGTR-Linnen op Basis vun enger ëffentlecher Ausschreiwung assuréiert. Et gouf och eenheetlechen Design vun de Bussen ageféiert bei deem just zwou Sträifen an der „Hausfaarf“ vun der jeeweileger Firma op dem soss wäiss-groe Visuell erausstiechen.

## Linnen
Op de 17. Juli 2022 zielt den RGTR 463 Linnen: 179 regulär, 263 Schoul- an 21 Wierkslinnen. Déi regulär Linnen hunn eng dräistelleg Nummer (z.&nbsp;B. 201 Lëtzebuerg - Iechternach), d'Schoullinnen hunn e Buschtaf an eng zweestelleg Nummer (z.&nbsp;B. D10 Geesseknäppchen - Duelem) an d'Wierkslinnen eng zweestelleg Nummer an de Suffix U (z.&nbsp;B. 70U Rodange - Colmer-Bierg).

Déi meescht Linne funktionéieren no engem festen Takt mat wéinstens engem Depart an der Stonn.

### Nummeresschema

#### Éischt Ziffer
Bei de reguläre Linne gëtt déi éischt Ziffer d**'Regioun** u wou se fiert.

* Linnen **1**01-199 – Regioun Norden
* Linnen **2**01-299 – Regioun Osten (Iechternach)
* Linnen **3**01-399 – Regioun Osten (Waasserbëlleg)
* Linne **4**01-499 – Regioun Osten (Réimech)
* Linne **5**01-599 – Regioun Süden (Diddenuewen)
* Linne **6**01-699 – Süden (Esch/Uelzecht)
* Linne **7**01-799 – Regioun Süden (Péiteng)
* Linnen **8**01-899 – Regioun Westen (Stengefort)
* Linnen **9**01-999 – Regioun Westen (Réiden)

#### Zweet Ziffer
Déi zweet Ziffer definéiert d**'Funktioun** vun der Linn:

*x**0**x: Eng Null ass fir eng **Expresslinn** déi op enger Haaptachs fiert a wichteg Zentrume mat der Stad oder der Nordstad verbënnt. Eng Expresslinn bleift net op all Halt stoen déi op der Streck läit. Et gëtt 37 esou Expresslinnen.
*x**1**x: D'Ziffer 1 definéiert eng **primär Regionallinn** déi op enger gewëssener Achs fiert an – entgéint der Expresslinn – op all Halt op der Streck stoebleift.
*x**2**x: Mat der 2 gëtt eng **sekundär** **Regionallinn** definéiert déi prinzipiell wéi eng primär Linn fiert, awer eventuell net op der ganzer Streck.
*x**5**x: D'Ziffer 5 ass eng **transversal Linn** tëscht zwéin Zentrumen, déi awer net duerch d'Stad Lëtzebuerg fiert.
*x**9**x: D'Ziffer 9 ass eng **Wierkslinn** déi Fabricken oder Industriezonen ufiert.
*xxx: D'Ziffere mat engem hellgréngen Hannergrond resp. déi aner mëttelst Zifferen (3, 4, 6, 7 oder 8) hu keng bestëmmt Bedeitung a si **Lokallinnen**.
*xxx: D'Ziffere mat engem donkelgréngen Hannergrond sinn **TICE-Linnen** an **Nordstadbuslinnen**.

## Exploitanten
Op der Basis vun der Ausschreiwung vun 2022 goufen am Joer 2024 185 vun 195 RGTR-Linnen vu privaten Entreprisen ausgefouert, iwwerdeems zéng Linne vum CFL-Busdéngscht assuréiert goufen:

<sup>◆</sup> keng Angab an der Quell vum Ministère

## Biller

Ettelbruck, Clement JC6026 (102).jpg|D'Linn 250 a Richtung Jonglënster…
Ettelbruck, WEmobility VS1346 (103).jpg|eng Linn 180 zu Ettelbréck…
Parc Hosingen, Meyers AM5575 - Sales RG5017 (101).jpg|an zwou Linnen zu Parc Housen.



RGTR-Bus Linn 205.jpg|E Volvo Hybridbus vun der aler Linn 205 an der Busgare zu Esch-Uelzecht…
Luxembourg, SH1057, Rapide Ardennes, ligne 250.jpg|eng Linn 250 bei der fréierer Charlys Gare an der Stad…
Luxembourg, Bus Pletschette.JPG|an eng Linn 194 um Kierchbierg.


## Kuckt och
* CFL-Busdéngscht
* Autobus de la Ville de Luxembourg (AVL)
* Transport intercommunal de personnes dans le canton d'Esch-sur-Alzette (TICE)

## Um Spaweck

* Mobilitéitssäit
* Horaire vun de Linnen op mobiliteit.lu
* Iwwersiichtskaart vum RGTR-Reseau